Eesti Pank: hoiu-laenuühistutele planeeritud üleminekuperiood peaks olema lühem
#000003
Eesti Pank toetab rahandusministeeriumi plaani hoiu-laenuühistute tugevama kontrolli alla võtmiseks, keskpanga hinnangul tuleks aga 2027. aasta lõpuni planeeritud üleminekuperiood tuua kaks aastat varasemaks.
#000005
Rahandusministeerium esitas kooskõlastusringile seadusemuudatused, millega peaks kujundama nende tegevuse põhjalikumaks kontrollimiseks hoiu-laenuühistud ümber ühistupankadeks.
#000006
Seadusemuudatuste esimeses etapis kehtestatakse hoiu-laenuühistutele nõue anda liikmetele infot nii liikme enda kontoseisu kui ka ühistu finantsseisu kohta. Muudatusega piiratakse volitamist ja kehtestatakse täiendavad nõuded finantsauditile ning täiendavad sobivus- ja usaldusväärsuse nõuded hoiu-laenuühistute juhtidele. Ühtlasi seatakse keeld hoiuste intressi reklaamimisele, mis jõustub käesoleva aasta 1. juulist.
#000007
Teises etapis peavad hoiu-laenuühistud hiljemalt 2027. aasta 31. detsembriks saama finantsinspektsioonilt panga või ühistupanga loa, vastasel juhul ei saa nad enam peale seda kuupäeva oma tegevusega jätkata. Sellega kohalduvad hoiu-laenuühistutele samad nõuded nagu pankadele, välja arvatud osakapitali nõue, mis võib viie miljoni euro asemel olla üks miljon eurot.
#000008
"Oleme varasemalt mitu korda juhtinud tähelepanu, et hoiu-laenuühistud tegelevad avalikkuselt hoiuste kaasamisega ja seetõttu tuleb nad viia finantsjärelevalve alla. Muuhulgas on see vajalik ka võrdse kohtlemise ja finantsturu läbipaistva toimimise aspektist," märkis Eesti Pank.
#000009
Eelnõus välja pakutud üleminekuperioodi 2027. aasta lõpuni peab keskpank aga liiga pikaks, kuna tegevusloa taotlemise ettevalmistamine ja menetlus nii pikka perioodi ei vaja.
#000010
"Teeme ettepaneku üleminekuperioodi lühendada nii, et hoiu-laenuühistud peavad taotlema finantsinspektsioonilt krediidiasutuste tegevusluba hiljemalt 2025. aasta 31. detsembriks," kirjutas Eesti Pank vastuses rahandusministrile.
#000011
Välisluureamet: Putini režiim püsib kindlalt, otsib uusi liitlasi ja usub, et Lääs väsib Ukrainas enne Venemaad
#000041
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000046